खेवड़ा में नई आईटीआई के लिए जगह हुई फाइनल, सीआरपीएफ कैंप के सामने बनेगी
सोनीपतमें नई आईटीआई खेवड़ा में बनेगी। इसके लिए जमीन मंगलवार को फाइनल कर दी गई। नगर निगम कमिश्नर वीरेंद्र हुडा, एसई ठाकुर लाल आईटीआई के प्रिंसिपल विक्रम ने खेवड़ा के आसपास जमीन की साइट देखी। अंत में सीआरपीएफ कैंप के ठीक सामने खाली पड़ी कारपोरेशन की जमीन को प्रस्तावित नई आईटीआई के लिए पक्का किया गया। अब आईटीआई की डिटेल प्रोजेक्ट रिपोर्ट तैयार की जाएगी। यह कार्य बीएंडआर करेगा। अधिकारियों ने बताया कि यह कार्य इस माह कर लिया जाएगा, ताकि एस्टिमेट जल्दी से जल्दी बने और समय पर कार्य शुरू हो सके।
इंटर्नशिप में आसानी, पास में औद्योगिक जोन : राईकुंडली औद्योगिक जोन के रूप में लगातार विकसित हो रहा है। यहां हाल में करीब साढ़े तीन हजार छोटी बड़ी फैक्टरियां है। कुंडली में तो गुड़गांव की तर्ज पर बड़ी विदेशी कंपनियां भी निवेश कर रही हैं। आईटीआई डिप्लोमा किए युवाओं की यहां हर साल सैकड़ों की संख्या में मांग रहती है। खास बात तो यह है कि आईटीआई डिप्लोमा किए युवा को औद्योगिक जोन नजदीक होने से इंटर्नशिप में भी आसानी रहेगी।
10 एकड़ पर बनेगी आईटीआई
प्रस्तावितनई आईटीआई 10 एकड़ जमीन पर बनाई जाएगी। जो जगह फाइनल की गई है वह सोनीपत मेरठ रोड के ऊपर है। जमीन आईटीआई प्रोजेक्ट के लिए पूरी मिल गई है। इसके लिए मंथन तो कई दिन से चल रहा था, पर सही साइट मिलने से लगातार जद्दोजहद जारी थी। मुख्य रोड पर जमीन की साइट मिलने से अधिकारी खुश हैं।
खेवड़ा में जो आईटीआई बनाई जाएगी। इसमें कुल सीट शुरूआती चरण में 280 हाेंगी। ट्रेड कौन-कौन सी होंगी यह अभी फाइनल नहीं है। इसके बाद जैसे-जैसे विद्यार्थियों का इस तरफ रुझान बढ़ेगा सीटें बढ़ाई जाएंगी। एक अधिकारी ने बताया कि राई मुरथल क्षेत्र के काफी विद्यार्थी हाल में सोनीपत आईटीआई में पढ़ने आते हैं। आने जाने में ही इनका काफी समय जाता है। कई बार बस निकल जाने से दिक्कत होती है। लेकिन अब उनके गांव के नजदीक में आईटीआई बन जाएगी तो सीधा लाभ मिलेगा। आने-जाने में दिक्कत कम होगी।
सोनीपत के अंदर नई आईटीआई बनाने के लिए जमीन चयन का कार्य काफी दिनों से चल रहा था। इसके लिए बाकायदा कमेटी बनाई गई। पहले जमीन राई गांव के आसपास देखी जा रही थी, लेकिन यहां सही जमीन मिलने से बात नहीं बनी। सही लोकेशन पर जमीन मिल सके इसके लिए सर्च अभियान जारी रहा। इसके बाद कारपोरेशन की जमीन जो खेवड़ा में है वहां साइट देखी गई। अंत में अब सीआरपीएफ कैंप के सामने वाली जमीन फाइनल की गई है।
^नई आईटीआई के लिए जमीन की तलाश काफी समय से जारी थी। मंगलवार को यह दौड़ खत्म हो गई। सीआरपीएफ कैंप के ठीक सामने 10 एकड़ जमीन इसके लिए फाइनल कर दी गई है। यह जमीन कारपोरेशन की है। ऐसे में जमीन में कोई पेंच नहीं आएगा।’’ विक्रम,प्रिंसिपल आईटीआई सोनीपत।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva